Ruan & Bianca se selfdoen troue inspirasie - Mooi Troues
Ruan gebruik ‘n wegbreek naweek in Knysna waar hulle familie en vriende ook teenwoordig is om die vrou van sy drome te vra om te trou. Sigare en vonkelwyn word uitgehaal terwyl ‘n orkes iewers speel en vuurwerke op die strand afgegaan. Dit is vir die plat op die aarde paartjie presies soos hulle die oomblik wil onthou. Bianca slaan asems weg toe sy in ‘n baie mooi trourok, afgerond met ‘n silwer lyfbandjie, aan haar pa te arm by die kerk instap. Tydens die onthaal bly die paartjie die heel aand naby mekaar en as hulle nie is nie, hou hul oogkontak. Met ‘n agtergrond van stringe wit liggies dans die mooi paartjie styf in mekaar se arms. Hulle het een geword vir altyd en altyd.
Ons het by ‘n braai deur gemeenskaplike vriende ontmoet. Ons het nie eenkeer met mekaar gepraat nie omdat ons albei nogal skaam is. Later die aand het ek ‘n boodskap van Ruan ontvang. ‘n Paar afsprake later was ons mal oor mekaar. ‘n Mens weet net as jy die een ontmoet het want dit was met ons die geval.
Ons het 4 maande na ‘n lang afstand verhouding verloof geraak. Ons het familie ontmoet in Knysna vir ‘n lekker naweek voordat Ruan vir ‘n week vakansie Kaapstad toe sou kom. Dit was die perfekte geleentheid vir hom omdat hy weet hoe baie dit vir my sou beteken as ons familie en vriende ons verlowing saam met ons kan vier. Die Saterdagaand het ons by ons vriende se akkommodasie by Pezula gebraai. Dit was daar wat Ruan ‘n stil oomblik gebruik het om die groot vraag te vra. Al die mans het sigare aangesteek en die vrouens het champagne oopgemaak. Ek sal nooit die aand vergeet wat hy my gevra het om vir altyd sy vrou te word nie. Ek herinner hom nog steeds daaraan vir altyd is vir altyd vir ons. Daar was ‘n beplande orkes en vuurwerke op die agtergrond. Dit het baie mooi by ons gepas want dis soos ons is. Dol verlief en plat op die aarde.
Ons was 11 jaar saam waarvan ons 2 jaar en 2 maande verloof was toe ons getrou het.
Geniet elke oomblik van die beplanning van jul groot dag. Jy is daardie dag daar om met die persoon te trou wat jy lief het, so geniet dit saam. Wees heeltyd naby mekaar en behou oogkontak deur die hele dag. As iets verkeerd loop moet nie dat dit jou dag bederf nie. Skud dit af en maak seker jy geniet jou gaste. Eet en geniet ook die kos wat julle gekies het.
Grimering: Tarryn Harding Makeup Artist
Trou rok: Natalia Trisolino
Strooimeisie Rokke: Hoiden
Haarstillis: Hair and Beauty
Bloemis: Allen and Thersea’s Flower Boutique
Dekor: “DIY” gemaak deur Bianca se Ma, Oupa & Ouma en Strooimeisie
Prokureur: David Thompson
Skryfbehoeftes: Paper Master
Video: Salvelio Meyer Productions
Akkommodasie: Radisson Blu
VORIGE ARTIKEL‘n Romantiese wegbreek na Abalone House
VOLGENDE ARTIKEL‘n Eenvoudige trou skryfbehoefte inspirasie